ওয়েব ডেস্ক: ইলিশ এবার যতখুশি। দামও কমতে চলেছে বেশ কয়েকশো টাকা। ইঙ্গিত এমনই। জোড়া নিম্নচাপে সমুদ্রের জলের নোনাভাব একেবারে কেটে গেছে। শরীর থেকে বাড়তি নুন ঝরিয়ে ইলিশও এখন স্লিম-ট্রিম। আবহাওয়ার উন্নতি হতেই বঙ্গোপসাগরের খাঁড়িতে ঢুকে পড়েছে ঝাঁক ঝাঁক ইলিশ। মাছ ধরা ট্রলারগুলিতে উঠেছে আড়াইশো টন রুপালি শস্য। খোকা নয়, এবার ৬ থেকে ৭ শো গ্রামের ইলিশ উঠেছে বলে দাবি। সেই মাছ শিগগিরই আসছে বাজারে। যোগান বাড়ায় দাম কমার আশা।